9.1.2014 Den Europæiske Unions Tidende L 4/67 KOMMISSIONENS DELEGEREDE DIREKTIV 2014/12/EU af 18. oktober 2013 om tilpasning til den tekniske udvikling af bilag IV til Europa-Parlamentets og Rådets direktiv 2011/65/EU for så vidt angår en undtagelse for bly i loddematerialer på printkort i detektorer og dataopsamlingsenheder til positronemissionstomografer, der er indbygget i MRI-udstyr (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (!), særlig artikel 5, stk. 1, litra a), og ud fra følgende betragtninger: (1) — Direktiv 2011/65/EU forbyder anvendelse af bly i elek- trisk og elektronisk udstyr, der bringes i omsætning. (2) — Der forekommer kraftige vibrationer i positronemissions- tomografer, som er indbygget i MRI-udstyr. Forskning har vist, at blyfri loddematerialer, der er undersøgt for følsomhed over for vibrationer, svigter tidligere end tin/ bly-lodninger, når de udsættes for kraftige vibrationer. Specifikke forhold ved udstyret og dets geometriske udformning sætter en grænse for, hvilke mekaniske forholdsregler der kan træffes for at fjerne virkningerne af de kraftige vibrationer eller dempe dem tilstrækkeligt. (3) — Det er i dag ikke praktisk muligt at substituere eller eliminere bly af videnskabelige og tekniske årsager. Der er behov for en midlertidig undtagelse, der giver fabri- kanterne tilstrækkelig tid til forskning, der kan føre frem til egnede blyfrie materialer og konstruktioner. (4) — Direktiv 2011/65/EU bør derfor ændres i overensstem- melse hermed — (1) EUT L 174 af 1.7.2011, s. 88. VEDTAGET DETTE DIREKTIV: Artikel 1 Bilag IV til direktiv 2011/65/EU ændres som angivet i bilaget til nærværende direktiv. Artikel 2 1. — Medlemsstaterne sætter de nødvendige love og administra- tive bestemmelser i kraft for at efterkomme dette direktiv senest den sidste dag i den sjette måned efter dets ikrafttræden. De tilsender straks Kommissionen disse love og bestemmelser. Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvis- ningen fastsættes af medlemsstaterne. 2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft på tyvendedagen efter offentliggø- relsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 18. oktober 2013. På Kommissionens vegne José Manuel BARROSO Formand